cyanic-selkie/wikianc huggingface dataset:
Յուրի Տրուտնև
Կենսագրություն
1978 թվականին ինստիտուտի ավարտից հետո ընդունվել է Պերմի նավթային արդյունաբերության գիտահետազոտական և նախագծային ինստիտուտ։
1981-1986 թվականներին գտնվել է կոմերիտական աշխատանքում։ Աշխատել է որպես հրահանգիչ Վլկեմ Պերմի քաղաքային կոմիտեում։
1986-1988 թվականներին գլխավորել է Պերմի մարզային Գործկոմի սպորտի հարցերով կոմիտեն։
1988 թվականին Տրուտնևը գործընկերների հետ ստեղծեց «Կոնտակտ» կոոպերատիվը, որը զբաղվում էր սպորտային Մարզասարքերի մշակմամբ և արտադրությամբ, մարզասարքերն իրացվում էին հիմնականում տարբեր պետական կազմակերպություններում ։ 1990 թվականին գլխավորել է կոոպերատիվի հիման վրա ստեղծված «Էքս Լիմիթեդ» ընկերությունը։ 1996 թվականին դարձել է դրա նախագահը։ Բացի մարզասարքերի առևտրից, Տրուտնևը զբաղվում էր Ֆիզկուլտուրնիկների բրիգադում ուժայինների հյուրախաղերի կազմակերպմամբ, ներկրված ավտոմեքենաների վաճառքով և շվեյցարական «Nestlé» շոկոլադի մատակարարումներով, որոնք նա իրականացնում էր Օլեգ Չիրկունովի հետ համատեղ, որն այն ժամանակ աշխատում էր Շվեյցարիայում ՌԴ առևտրային ներկայացուցչությունում ։
1994 թվականին ընտրվել է Պերմի մարզի և Պերմի քաղաքային դումայի Օրենսդիր ժողովի պատգամավոր։ Օրենսդիր ժողովում գլխավորել է տնտեսական քաղաքականության և հարկերի կոմիտեն ։
1996 թվականի դեկտեմբերին ընտրվել է Պերմի քաղաքապետ՝ ստանալով ընտրողների ձայների 61 տոկոսը։
2000 թվականին դեկտեմբերին ընտրվել է Պերմի մարզի նահանգապետ ։ Քվեարկության առաջին փուլում հաղթանակ է տարել գործող նահանգապետ Գենադի Իգումնովի նկատմամբ՝ ստանալով ընտրողների ձայների 51 տոկոսը։ Մամուլի տեղեկությունների համաձայն՝ Տրուտնևին ընտրություններում աջակցություն է ցուցաբերել գործարար համայնքը, այդ թվում՝ Դմիտրի Ռիբոլովլևը և Անդրեյ Կուզյաևը ։
2004 թվականի մարտի 9-ին Ռուսաստանի Դաշնության նախագահի հրամանագրով նշանակվել է Միխայիլ Ֆրադկովի կառավարությունում բնական պաշարների նախարար։ 2004 թվականի մայիսին Ռուսաստանի Դաշնության նախագահ Վլադիմիր Պուտինի՝ հաջորդ ժամկետով ընտրված նախագահի պաշտոնը ստանձնելուց հետո կրկին նշանակվել է Ռուսաստանի Դաշնության բնական պաշարների նախարարի պաշտոնում։
2012 թվականի մայիսի 22-ին նշանակվել է Ռուսաստանի Դաշնության նախագահի օգնական։ Պարտականություններով նշանակվել է պետական խորհրդի կուրսավորումը։ 6-րդ գումարման Պետական դումայի պատգամավորի մանդատը զիջել Է միլիարդատեր Անատոլի Լոմակինին ։
2013 թվականի օգոստոսի 31-ին նշանակվել է Ռուսաստանի Դաշնության կառավարության նախագահի տեղակալ՝ Հեռավորարևելյան դաշնային օկրուգում Ռուսաստանի Դաշնության նախագահի լիազոր ներկայացուցիչ ։ Այդ պաշտոնում վերանշանակվել է 2018 թվականի մայիսի 18-ին և 2020 թվականի հունվարի 21-ին Ռուսաստանի Դաշնության նոր կառավարության ձևավորման ժամանակ ։
Սեփականություն և եկամուտներ
2009 թվականին և 2012 թվականին բացարձակ ռեկորդ է սահմանել անձնական եկամուտների գծով ՌԴ կառավարության անդամների շրջանում։ Պաշտոնական հայտարարագրի համաձայն՝ 2009 թվականին հարստացել է 155 միլիոն 93 հազար ռուբլով, 2012 թվականին ստացել է ավելի քան 210 միլիոն ռուբլի եկամուտ ։/
Ընտանիք
Ամուսնացած է, ունի երեք որդի և երկու դուստր ։
Արտաքին հղումներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:«Միասնական Ռուսաստան» կուսակցության անդամներ Կատեգորիա:Ռուս քաղաքական գործիչներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:Ռուս պետական գործիչներ Կատեգորիա:Պատվո շքանշանի ասպետներ (Ռուսաստան)
Կոզյակ հիդրոէլեկտրակայան
Կոզյան հիդրոէլեկտրակայան (ХЕЦ Козјак), հիդրոէլեկտրակայան Հյուսիսային Մակեդոնիայում՝ Տրեսկա գետի և արհեստական Կոզյակ լճի վրա։ Կառուցվել է 1994-2000 թվականներին։ Ամենախոշոր հիդրոէլեկտրակայանն է Հյուսիսային Մակեդոնիայում, իսկ նրա ամբարտակը՝ 130 մ բարձրությամբ, ամենաբարձրն է երկրում։ Գտնվում է երկրի արևմտյան մասում՝ Մակեդոնսկի Բրոդ համայնքում (Սկոպիեից հեռու է 45 կմ)։ Ամբարտակը հիմնականում նախատեսված է եղել էլեկտրաէներգիայի արտադրության և գետի հոսքի վերահսկողության համար՝ հեղեղումներից խուսափելու նպատակով ։ Էլեկտրակայանը կառուցվել է Չինաստանի Ժողովրդական Հանրապետության անմիջական ֆինանսական օգնությամբ։ Այն առաջին էլեկտրակայանն է, որ կառուցվել է Հյուսիսային Մակեդոնիայի անկախ հանրապետությունում։
Նկարագրություն
Հիդրոէլեկտրակայանի հիմքը կազմում են Ֆրենսիսի երկու տուրբինները, որոնց հզորությունը 41 ՄՎտ է ։ Արհեստական լիճն ունի 32 կմ երկարություն և 130 մ առավելագույն խորություն։ Լճում ջրի բարձրության առավելագույն մակարդակը 469,9 մ է։ Ջրի ծավալը 380 միլիոն մ³ է։ Լճում ձկներ չկան։
Ֆինանսավորում
Ամբարտակի շինարարությունն ընթացել է 1994-2000 թվականներին։ Այն արժեցել է 173 միլիոն ԱՄՆ դոլար։ Ի սկզբանե շինարարությունը կազմակերպել էր Հյուսիսային Մակեդոնիայի սոցիալ-դեմոկրատական միությունը, որը 8 %-ով 93 միլիոն դոլար վարկ էր վերցրել ԱՄՆ-ից։ Համաձայնագիր է կնքվել չինական «Հայնան» ընկերության հետ՝ էլեկտրակայանի կառուցման հարցով։ Սակայն ընկերությունը արագ սնանկացել է, իսկ նրա տնօրենը՝ հայտնվել բանտում ։ Շինարարությունը հայտնվել է վտանգի տակ, սակայն իրավիճակը փրկել է «Մակեդոնիայի ազգային միության դեմոկրատական կուսակցությունը», որը տրամադրել է միջոցների 70 %-ը՝ էլեկտրակայանի կառուցումը ավարտին հասցնելու համար ։
Ընթացիկ գործունեություն
Կառույցի առաջին պլանային վերանորոգումն իրականացվել է միայն 2007 թվականին, երբ ուժեղ թրթռումների պատճառով փոխվել են գեներատորները։ Լիամասշտաբ վերակառուցման արդյունքում փոխվել են տուրբինները, և նրանց միասնական հզորությունը բարձրացվել է 100 ՄՎտ-ի։ 2010 թվականի օգոստոսին էլեկտրաէներգիայի տարեկան արտադրությունը հասել է 190 միլիոն ԿՎտ և ռեկորդային մակարդակի հասել 2006 թվականից ի վեր։ Հիդրոէլեկտրակայանի վերակառուցման համար զգալի աջակցություն է տրամադրել Չինաստանի բանկը, որը տրամադրել է 87 միլիոն ԱՄՆ դոլարի վարկ (ընդհանուր վերակառուցումն արժեցել է 150 միլիոն դոլար)։ Ծրագիրը խոշորագույնն է եղել Հյուսիսային Մակեդոնիայի ու Չինաստանի միջև ։
Ծանոթագրություններ
Կատեգորիա:Էլեկտրակայաններ Կատեգորիա:Հյուսիսային Մակեդոնիայի տնտեսություն
Մալիքիական մազհաբ
Մալիքիական մազհաբ կամ մալիքիյյա, սուննի իսլամի կրոնաիրավագիտական 4 դպրոցներից մեկը։ Հիմնադրել է աստվածաբան և իրավագետ Մալիք իբն Անասը (713-795)։
Ալ-Մալիքիյյա
Իսլամը բաժանվում է 2 ուղղության՝ սուննիզմ և շիիզմ։ Սուննի մուսուլմաններն ունեն կրոնաիրավաբանական 4 դպրոց՝ հանաֆիական, մալիքիական, շաֆիական և հանբալյան։
Մալիքիականները այն մազհաբի հետևորդներն են, որը կոչվել է իր հիմնադիր Մալիք իբն Անասի անունով։ Մալիքիականությունը ծագել է Մադինայում, արագորեն տարածվել Արաբիայում, այնուհետև Եգիպտոսում, Հյուսիսային Աֆրիկայում և Անդալուսիայում։ Ըստ մալիքիական մազհաբի՝ իրավունքի գլխավոր աղբյուրը Ղուրանն է, ինչպես նաև սուննան, որը դիտարկվում է որպես Ղուրանի շարունակություն։ Սուննան ենթակա չէ ոչ մի մեկնաբանման այն հադիսների նկատմամբ, որոնք վերագրվում են Մուհամմադի կողմնակիցներին՝ մադինացիներին, քանի որ միայն նրանց տեղեկություններն էին մալիքիդներն ընդունում որպես լիովին ճշգրիտ։ Ղուրանի և հադիսների կանոնավորված տեքստերը միավորվում են մեկ աղբյուրի մեջ՝ նասս։ Որպես լրացում նասսին՝ բերվում են մեդինայական հասարակության կոլեկտիվ փորձի մասին տեղեկություններ, որի մասին չկան ոչ մի գրավոր վկայություններ, սակայն որը հասարակական հիշողության մեջ պահպանվել է որպես գործողություններ, որոնք սովորական էին Մուհամմադի օրոք։
Ալ-իսթիսլահ և ալ-իսթիհսան
Այսպիսի կոլեկտիվ հիշողությունը դիտարկվում էր որպես կոլեկտիվ հադիս՝ «հազարից հազարն ավելի լավ է, քան մեկից մեկը» սկզբունքով։ Եվ միայն վերջին հերթին էր անհրաժեշտ իրավական նյութը վերցվում իրավական որոշումներից և ասհաբ-մադինացիների, ինչպես նաև հայտնի «հետևորդների» (تابع, թաբի’) պարզաբանումներից։ Ցանկալի իրավական նյութի մեկնաբանման համար լայնորեն օգտագործվում էր անալոգիայով (القياس՝ ալ-կիյաս) դատողությունը, որը դիտարկվում էր որպես լուծվող հարցի՝ նասսի (نص՝ տեքստ) հետ ուղղակիորեն համադրելու տեխնիկական հնարք։ Այն հարցերի լուծման համար, որոնք չէին կարող համեմատել որևէ աղբյուրի հետ, մշակվել էր «հանուն օգուտի անկախ դատելու» ռացիոնալիստական սկզբունք (الاستصلاح՝ ալ-իսթիսլահ), ըստ որի իրավաբանական դատողությունն արվում է միայն անկախ դատողության հիմքի վրա, սակայն որն անպայման պետք է ուղղված լինի հասարակական շահի պահպանմանը, չհակասի նասսին և համապատասխանի շարիաթի ընդհանուր կանոններին։ «Նախընտրելի որոշում» (الإستحسان՝ ալ-իսթիհսան) նշանակում է կիյասի փոխարեն իսթիսլահի նախընտրում, այսինքն եթե կա ընտրության հնարավորություն, ապա կասկածների դեպքում հարկ է դիմել իսթիսլահին։
Այս սկզբունքին հարում է մեկ այլ ռացիոնալիստական սկզբունք՝ «դատողություններ թույլտվության և արգելման մասին», որը հանգում է այն բանին, որ «այն ամենն, ինչը ի վերջո բերում է արգելվածի, պետք է արգելվի, իսկ այն, ինչը բերում է թույլատրելիի, պետք է թույլատրվի»։ Մալիքիականներն, ինչպես նաև այլ մազհաբների հետևորդները, իրավաբանական դատողություններ անելիս առաջնորդվում են նաև «իրավիճակի անփոփոխության կանխավարկածի» ռացիոնալիստական սկզբունքով (الإستسحاب՝ ալ-իսթիսհաբ), ըստ որի ցանկացած չեն համարվում կատարված, մինչև ի հայտ չեն գալիս այդ փոփոխությունների հստակ նշաններ։
Ուսմունքի ամրապնդումն ու տարածումը
Ներկայումս մալիքիական մազհաբը գերիշխող է հանդիսանում Մարոկկոյում, Ալժիրում, Թունիսում, Լիբիայում, Քուվեյթում և Բահրեյնում։ Նշանակալի մալիքիական համայնքներ կան Եգիպտոսում և Սուդանում, որոշ թվով մալիքիդներ ապրում են նաև մուսուլմանական այլ երկրներում։
Գրականություն
Կատեգորիա:Իսլամի ճյուղեր Կատեգորիա:Իսլամագիտություն
Հորացիոս Գրիսլի
Հորացիոս Գրիսլի (Joseph Horace «Jim» Greasley; ), անգլիացի ռազմագերի։ Հայտնի է դարձել նրանով, որ շուրջ 200 անգամ փախել է գերիների ճամբարից՝ ամեն անգամ ետ վերադառնալով այնտեղ ։ Բացի այդ, Երրորդ Ռայխի արխիվից հայտնաբերվել է լուսանկար, որտեղ Գրիսլին կանգնած է ՍՍ-ի հրամանատար Հայնրիխ Հիմլերի դիմաց։ Հորացիոսի փախուստի պատճառը եղել է նրա գաղտնի սիրային կապը ճամբարի թարգմանչուհի Ռոզա Ռաուբախի հետ, ով տեղաբնակ է եղել։ Նա ամեն անգամ հետ է վերադարձել ճամբար՝ գնալու տեղ չունենալու պատճառով։ Բացի այդ ճամբարը բոլոր կողմերից շրջափակված է եղել նացիստական ուժերով։ Բանտարկյալները գիտեին նաև, թե ինչ է սպասվում իրենց, եթե փորձեն փախչել այլ երկրներ ։
Ազատ արձակում
Գրիսլին գերության մեջ է եղել շուրջ հինգ տարի։ Խորհրդային զորքերը նրան Մեծ Բրիտանիա են ուղարկել՝ ամերիկյան ռազմաբազայի միջոցով։
Կյանքը պատերազմից հետո
Ռոզան մահացել է ծննդաբերության ժամանակ՝ նորածին որդու՝ Յակուբի հետ միասին ։ Հորացիոսը ծնողների հաշվին բացել է վարսավիրանոց։ Առաջին կնոջից Հորացիոսը ունեցել է երկու երեխա՝ Սթիվեն և Լեսլի։ Իր երկրորդ կնոջ Բրենդայի հետ ամուսնացել է 1975 թվականին և տեղափոխվել Իսպանիա, որտեղ ապրել է մինչև 91 տարեկան։
«Դեռ կա՞ն թռչուններ, որոնք երգում են դժոխքում» (ինքնակենսագրություն)
2008 թվականի գարնանը գրականագետ Քեն Սքոթը գրի է առել Հորացիոս Գրիսլիի հիշողությունները երկրորդ համաշխարհային պատերազմի մասին։ Այդ ժամանակ Հորացիոսը եղել է 89 տարեկան։ Սքոթը հայտարարել է, որ ինքը միայն գրի է առել այն ամենը, ինչը իրեն պատմել է Հորացիոսը, ոչինչ չի ավելացրել ։ Գիրքը գրվել և տպագրվել է 2008 թվականի վերջին՝ «Libros International» հրատարակչության կողմից ։ Գիրքը պատմում է այն մասին, թե ինչպես է Հորացիոսը որոշել գնալ պատերազմ, նրա գերեվարությունը, կռիվը, կլինիկական մահը, ՍՍ-ի դաժանությունները, իր կյանքի միակ սեր Ռոզա Ռաուբախի ճակատագիրը, փախուստը, ինչպես նաև նրա վերադարձը հայրենի Անգլիա ։
Արտաքին հղումներ
Կատեգորիա:Անգլիացի զինվորականներ Կատեգորիա:Անգլիացի գերիներ Կատեգորիա:Երկրորդ համաշխարհային պատերազմի մասնակիցներ
Ֆա (Օդի գավառ)
Ֆա (Fa), համայնք Ֆրանսիայի Օկսիտանիա մարզի Օդ գավառում :
Բնակչությունը 2008 թվականի դրությամբ կազմում է 337 մարդ, բնակչության խտությունը` 29.36 մարդ/կմ²: Բնակավայրը զբաղեցնում է 11.48 կմ² տարածք:
Աշխարհագրություն
Գտնվում է Փարիզ քաղաքից 660 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 34 կմ հարավ-արևմուտք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 211 աշխատունակ (15-64 տարեկան) բնակիչ, որոնցից ակտիվ էին 140-ը, իսկ ոչ ակտիվները` 71: Ակտիվության ցուցանիշը կազմում է 66,4 %: 140 աշխատունակ մարդկանցից աշխատել է 112 անձ (54 տղամարդ և 58 կին): Գործազուրկ են եղել 28 անձ (17 տղամարդ և 11 կին): 71 անաշխատունակներից 14-ը եղել են աշակերտներ կամ ուսանողներ, 29-ը` թոշակառուներ, իսկ 28-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սանջեի և Կրեիգ
«Սանջեի և Կրեիգ» (Sanjay and Craig), ամերիկյան անիմացիոն, լիամետրաժ մուլտսերիալ «Nickelodeon» հեռուստաալիքից ։ Մուլտսերիալի պրեմիերան տեղի է ունեցել 2013 թվականի մայիսի 25-ին ։
Ծանոթագրություններ
Կատեգորիա:Անգլերեն հեռուստասերիալներ
Գժասար
Գժասար, լեռնագագաթ Արցախի Հանրապետության Շահումյանի շրջանի հարավարևմտյան մասում Ծռասար և Մխմաթիք լեռնաշղթաների հատման կետում։ Լեռնագագաթը գտնվում է Շահումյանի և Քաշաթաղի շրջաների վարչատարածքային բաժանման՝ արևմուտքից-արևելք 15 կմ գծի հատման վրա։ Գժասարից է սկիզբ առնում Թարթառ գետի վտակներից մեկը ։
Ծանոթագրություններ
Կատեգորիա:Արցախի Հանրապետության լեռներ
Կլեմենս Ֆրից
Կլեմենս Ֆրից (գերմ.` Clemens Fritz, ), գերմանացի ֆուտբոլիստ, եզրային պաշտպան։ Նա իր կարիերայի մեծ մասը անցկացրել է գերմանական «Վերդեր»-ում, որի կազմում հանդես է եկել 11 տարի։
Կլեմենսը իր կարիերան սկսել է գերմանական «Ռոտ-Վայս»-ի և «Կարլսրուե»-ի կազմերում։ 2003 թվականին գերմանացի ֆուտբոլիստը միացել է «Բայեր 04»-ին, որի կազմում անցկացրել է 3 մրցաշրջան։ 2006 թվականին Կլեմենսը տեղափոխվել է «Վերդեր Բրեմեն», որի կազմում մասնակցել է ավելի քան 300 հանդիպման։
2016-17 մրցաշրջանի ավարտից հետո Ֆրից Կլեմենսը հայտարարել է կարիերան ավարտելու մասին։
«Ռոտ-Վայս»
Կլեմենս Ֆրիցը իր կարիերան սկսել է «Ռոտ-Վայս»-ի ակադեմիայում։ Թիմի հիմնական կազմում հանդես է եկել 1999-2001 թվականների ընթացքում։
«Կարլսրուե» և «Բայեր 04»
2001 թվականի ամռանը ֆուտբոլիստը միացել է II Բունդեսլիգայում հանդես եկող «Կարլսրուե»-ին։ Թիմի կազմում անցկացրել է 2 մրցաշարջան, որոնց ընթացքում մասնակցել է 61 հանդիպման և դարձել է 7 գոլի հեղինակ։
2003 թվականին Կլեսմենը տեղափոխվել է Բունդեսլիգան ներկայացնող «Բայեր 04»։ Մրցաշրջանի կեսը ֆուտբոլիստը անցկացրել է թիմի երիտասարդական կազմում։ Իր առաջին մրցաշրջանի ընթացքում թիմի հիմնական կազմում Ֆրիցը մասնակցել է 14 հանդիպման։
«Վերդեր Բրեմեն»
2006 թվականին Կլեմենս Ֆրիցը ազատ գործակալի կարգավիճակով տեղափոխվել է «Վերդեր Բրեմեն»։ Նա թիմի հետ կնքել է 3 տարվա պայմանագիր ։
Թիմի կազմում անցկացրել է 11 մրցաշրջան, մասնակցել է 288 հանդիպման։ 2017 թվականի մայիսի 8-ին Ֆրիցը հայտարարել է կարիերան ավարտելու մասին. ։
Միջազգային կարիերա
Գերմանիայի ազգային հավաքականի կազմում Կլեմենսը իր դեբյուտը նշել է 2006 թվականի հոկտեմբերի 7-ին` Վրաստանի հավաքականի դեմ խաղում։
2007 թվականի հունիսի 2-ին Ֆրիցը խփել է իր առաջին միջազգային գոլը Սան Մարինոյի հավաքականի դեմ խաղում ։ Հանդիպումն ավարտվել է 6-0 հաշվով։
Ֆրիցը Գերմանիայի հավաքականի կազմում 2008 թվականին մասնակցել է Եվրոպայի առաջնությանը և դարձել է արծաթե մեդալակիր։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆուտբոլի կիսապաշտպաններ Կատեգորիա:Բայեր Լևերկուզենի ֆուտբոլիստներ Կատեգորիա:Վերդերի ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Գերմանացի ֆուտբոլիստներ Կատեգորիա:Կարլսռուհեի ֆուտբոլիստներ Կատեգորիա:Էրֆուրտ քաղաքում ծնվածներ
Էստոնիայի սոցիալ-դեմոկրատական կուսակցություն
Էստոնիայի սոցիալ-դեմոկրատական կուսակցություն (Sotsiaaldemokraatlik Erakond, SDE), Էստոնիայում սոցիալ-դեմոկրատական քաղաքական կուսակցություն, որը ներկայումս ղեկավարում է Ինդրեկ Սարը ։
Նախկինում կուսակցությունը հայտնի էր որպես Մոդեռատորների ժողովրդական կուսակցություն (Rahvaerakond Mõõdukad)։ SDE-ն անդամակցում է Եվրոպական սոցիալիստների կուսակցությանը 2003 թվականի մայիսի 16-ից, իսկ 1990 թվականի նոյեմբերից մինչև 2017 թվականը անդամակցում էր Սոցիալիստական ինտերնացիոնալին ։
Պատմություն
Վերակառուցման ընթացքում Էստոնիայի սոցիալ-դեմոկրատական կուսակցությունը (ԷՍԴԿ, Eesti Sotsiaaldemokraatlik Partei) ստեղծվել է 1990 թվականին որպես Էստոնիայի սոցիալ-ժողովրդավարական շարժումների միավորում։ Շարժումները եղել են Էստոնիայի դեմոկրատական աշխատավորական կուսակցությունը, Էստոնիայի սոցիալ-դեմոկրատական անկախության կուսակցությունը, Էստոնիայի ռուսական սոցիալ-դեմոկրատական կուսակցությունը և Էստոնիայի սոցիալիստական կուսակցության արտաքին ասոցիացիան (Էստոնիայի սոցիալիստական բանվորական կուսակցության իրավահաջորդը աքսորում)։ ԷՍԴԿ-ի առաջին ղեկավարը Մարջի Լաուրիստինն էր։ Նրանք 1990 թվականին վերականգնեցին իրենց կապերը Սոցիալիստական ինտերնացիոնալի հետ։ ԷՍԴԿ-ն ընտրական դաշինք ստեղծեց ագրարային Էստոնիայի գյուղական կենտրոնամետ կուսակցության հետ (ձևավորվել է 1990 թվականին) 1992 և 1995 թվականների ընտրությունների համար։ 1996 թվականին՝ ընտրական պարտությունից հետո, այս երկու կուսակցությունները վերջապես միավորվեցին և իրենց անվանեցին «Մոդեռատորներ» ( Mõõdukad ): 1999 թվականի սեպտեմբերին կայացած իր 20-րդ համագումարում Մոդեռատորները դարձան Սոցիալիստական ինտերնացիոնալի լիիրավ անդամ ։
1999 թվականին Մոդեռատոևները և կենտրոնամետ աջ Ժողովրդական կուսակցությունը, որը ստեղծվել է 1998 թվականի մայիսին, Գյուղացիների կուսակցության և Հանրապետականների և պահպանողականների ժողովրդական կուսակցության հետ միաձուլումից հետո, ստեղծեցին «Մոդեռատորների ժողովրդական» կուսակցությունը (Rahvaerakond Mõõdukad)։ Տպավորիչ թվացող անհավանական որոշումը կայացվեց 1999 թվականի մայիսի 29-ին, որոշ արտասահմանյան մեկնաբաններ զուգահեռներ անցկացրին «աջամետ սոցիալիստների» հետ ։ Նույն թվականի նոյեմբերին միավորումը պաշտոնապես հաստատվեց կուսակցության ընդհանուր ժողովի կողմից։
Մոդեռատորները և Ժողովրդական կուսակցությունը համատեղ ցուցակ ունեին 1999 թվականի խորհրդարանական ընտրություններում և ստեղծեցին կառավարական կոալիցիա «Պրո Պատրիա» միության և Ռեֆորմիստական կուսակցության հետ։ 2003 թվականին Մոդեռատոր ժողովրդական կուսակցությունը միացավ Եվրոպական սոցիալիստների կուսակցությանը։ 2003 թվականին՝ ընտրություններում պարտվելուց հետո, կուսակցությունը 2004 թվականի փետրվարի 7-ին իրեն վերանվանեց Սոցիալ-դեմոկրատական կուսակցություն (SDE):
Այն 2004 թվականի եվրոպական խորհրդարանական ընտրություններում ամենահաջողակ կուսակցությունն էր՝ հավաքելով ազգային քվեների 36.8%-ը (որոնց մեծ մասը բաժին էր ընկնում իրենց առաջատար թեկնածու Թոոմաս Հենդրիկ Իլվեսին) և ունենալով 3 պատգամավոր Եվրոպական խորհրդարանում։
2005 թվականի մայիսի 10-ին նրանց միացան նախկին սոցիալ-լիբերալներ Պիտեր Կրեյցբերգը և Սվեն Միկսերը։ Նոյեմբերի 28-ին նախկին սոցիալ-լիբերալ Մարկ Սուսաարը կրկին միացավ SDE-ին։ Կուսակցությունը ընդդիմությունում էր 2002 թվականից ի վեր, բայց նրանք մասնակցեցին բանակցություններին՝ որպես ընդհանուր այլընտրանքային նախագահի թեկնածու Առնոլդ Ռոտելի կողմնակից։ SDE-ի ղեկավար Թոոմաս Հենդրիկ Իլվեսը ընտրվել է 2006 թվականի սեպտեմբերի 23-ին որպես Էստոնիայի հաջորդ նախագահ։ Բացի Սոցիալ-դեմոկրատներից նրան աջակցում էին Էստոնիայի ռեֆորմիստական կուսակցության, «Պե Պատրրիա» միության և «Res Publica»-ի պատգամավորները)։
2005 թվականի հոկտեմբերի 16-ին տեղական ինքնակառավարման մարմինների ավագանու վերջին ընտրություններից հետո խոշոր քաղաքներում կուսակցությունը ընդդիմության մեջ է։ Կուսակցությունը տարածքների մեծ մասում բարելավել է իր դիրքերը։ Տալլինում այն համատեղ ցուցակ կազմեց ագրարային Ժողովրդական միության հետ, որը 63 մանդատներից ստացել է 6 մանդատ՝ հավաքելով 11,1% ձայն։ Համեմատելով 2003 թվականի Տալլինում տեղական ինքնակառավարման խորհրդի ընտրությունների հետ՝ SDE-ն և Ժողովրդական միությունը ստացան մանդատներ։ 2003 թվականի ընտրություններում SDE-ն ստացել էր ձայների 4,9%-ը, իսկ Ժողովրդական միությանը՝ 3,4% ձայներ, որոնք երկուսն էլ ցածր էին ընտրական 5% շեմից։ SDE- ն այսօր ներկայացված է տեղական 206 խորհրդերից 65 տեղական խորհրդում և ղեկավարվում է տեղական 20 խորհուրդներում։ 2003 թվականի ընտրություններից հետո կուսակցությունը ներկայացված էր 247-ից 104 տեղական խորհուրդներում։
2007 թվականին Էստոնիայի խորհրդարանական ընտրություններում SDE-ի նպատակը 101-ից առնվազն 17 մանդատ ստանալն էր։ Ներկայիս Ռիյգիկոգուի անկուսակցական անդամ Լինա Տանիսոնը առաջադրվեց որպես իրենց ցուցակի թեկնածու։
2007 թվականի ապրիլին սոցիալ-դեմոկրատները միացան կոալիցիոն կառավարությանը, որը ղեկավարվում էր Էստոնիայի ռեֆորմիստական կուսակցության կողմից։
2011 թվականի մարտի 6-ին կայացած խորհրդարանական ընտրություններում SDE-ն ստացավ ձայների 17,1%-ը և 19 մանդատ։
Էստոնիայում փոքրիկ ռուսական կուսակցությունը միացավ SDE-ին 2012 թվականին։
Վարչապետ Անդրուս Անսիպի հրաժարականից հետո 2014 թվականի մարտի 26-ին երդվեց նոր կառավարությունը, որի ընթացքում Ռեֆորմիստական կուսակցությունը սոցիալ-դեմոկրատների հետ կոալիցիայի մեջ ։
2014 թվականի մայիսի 25-ին կայացած եվրոպական ընտրություններում SDE-ն հավաքեց ազգային քվեների 13,6%-ը՝ ընտրվելով Եվրախորհրդարանի մեկ անդամ ։
2015 թվականի մարտի 1-ին կայացած խորհրդարանական ընտրություններում SDE-ն ստացավ ձայների 15.2%-ը և Ռիյգիկոգուում՝ 15 մանդատ ։ Ռեֆորմիստականների և «Իսամաա»-յի հետ կոալիցիայի ձևավորումից հետո պատգամավոր Եվգենի Օսինովսկին հայտարարեց, որ ինքը մարտահրավեր է նետելու Սվեն Միկսերին կուսակցության համագումարում 2015 թվականի մայիսի 30-ին ։ Միկսերը, այնուամենայնիվ, համագումարում ընտրություններից առաջ հրաժարական տվեց, և Օսինովսկին ընտրվեց որպես կուսակցության նոր ղեկավար ։ 2016 թվականի նոյեմբերի 7-ին Սոցիալ-դեմոկրատական կուսակցությունը և «Իսամաա»-ն հայտարարեց, որ իրենք խնդրում են վարչապետ Թաավի Ռոիվասին պաշտոնաթող լինել և պլանավորում են բանակցել նոր մեծամասնական կառավարության շուրջ ։ Նոյեմբերի 9-ին կայացած վստահության հաջորդ քվեի ժամանակ Ռիյգիկոգուի մեծամասնությունը կողմ քվեարկեց վարչապետի կառավարությունը պաշտոնաթող անելու օգտին ։
Սեմ Մորսի
Սեմ Սայեդ Մորսի (سام مرسي‎, ), եգիպտացի ֆուտբոլիստ, «Ուիգան Ատլետիկ» ակումբի և Եգիպտոսի հավաքականի կիսապաշտպան։ 2018 թվականի աշխարհի առաջնության մասնակից։
Էստոնիայի սոցիալ-դեմոկրատական կուսակցություն
Պատմություն
2016 թվականի նոյեմբերի 23-ին երդվեց նոր կոալիցիոն կառավարությունը, որը բաղկացած էր Էստոնիայի Կենտրոնական կուսակցությունից, SDE-ից և «Իսամաա»-յից ։
Սեմ Մորսի
Ակումբային կրիերա
Մորսին ծնվել է Վուլվերհեմպտոն քաղաքում՝ անգլիացու և եգիպտացու ընտանիքում։ Նա իր կարիերան սկսել է «Վուլվերհեմպտոն Ուոնդերերս» ակումբում։ 2008 թվականին Սեմը տեղափոխվել է «Պորտ Վեյս» ակումբի երիտասարդական կազմ։ 2010 թվականի փետրվարի 23-ին «Լինքոլն Սիթի» ակումբի դեմ խաղի ժամանակ, Սեմը նշել է իր նորամուտը Անգլիայի երկրորդ լիգայում ։ 2011 թվականի փետրվարի 22-ին «Ստիվենիջ» ակումբի դեմ խաղի ժամանակ, նա խփել է իր առաջին գոլը՝ «Պորտ Վեյլ» ակումբի կազմում ։ 2013 թվականի ամռանը Սեմը տեղափոխվել է «Չեստերֆիլդ» ակումբ ։ Օգոստոսի 3-ին «Բերի» ակումբի դեմ խաղի ժամանակ, նա իր նորամուտն է նշել նոր ակումբում ։ 2014 թվականի փետրվարի 1-ին «Բրիստոլ Ռովերս» ակումբի դեմ խաղի ժամանակ, Սեմը «Չեստերֆիլդ» ակումբի կազմում խփել է իր առաջին գոլը ։ Նա իր նորամուտային մրցաշրջանում թիմին օգնել է դուրս գալ մինչև բարձրագույն դիվիզիոն։ Օգոստոսի 9-ին «Լեյտոն Օրիենտ» ակումբի դեմ խաղի ժամանակ, նա նշել է իր նորամուտը Անգլիայի առաջին լիգայում ։
2016 թվականի սկզբին Սեմը պայմանագիր է կնքել «Ուիգան Ատլետիկ» ակումբի հետ ։ Հունվարի 30-ին, իր նախկին «Պորտ Վեյլ» ակումբի դեմ խաղի ժամանակ, նա նշել է իր նորամուտը նոր թիմի կազմում ։ Մարտի 25-ին «Սուինդոն Թաուն» ակումբի դեմ խաղի ժամանակ, Սեմը «Ուիգան Ատլետիկ» ակումբի կազմում խփել է իր առաջին գոլը ։ Մրցաշրջանի արդյունքներով թիմը դուրս է եկել ավելի բարձրագույն դիվիզիոն։
Էստոնիայի սոցիալ-դեմոկրատական կուսակցություն
Էստոնիայի խորհրդարանի (Ռիյգիկոգու) անդամներ
Պատգամավոր, ընտրատարածք
Սեմ Մորսի
Ակումբային կրիերա
2016 թվականին Սեմը վարձավճարային հիմունքներով տեղափոխվել է «Բարնսլի» ակումբ ։ Սեպտեմբերի 10-ին «Պրեստոն Նորտ Էդն» ակումբի դեմ խաղի ժամանակ, նա նշել է իր նորամոտն առաջնությունում ։ Վարձավճարի ավարտից հետո Սեմը վերադարձել է «Ուիգան Ատլետիկ» ակումբ։
Միջազգային կարիերա
Սեմը ծնվել է Անգլիայում, սակայն հանդես է գալիս Եգիպտոսի հավաքականի կազմում ։ 2016 թվականի օգոստոսի 30-ին Գվինեայի հավաքականի դեմ ընկերական խաղի ժամանակ, նա նշել է իր նորամուտը Եգիպտոսի հավաքականում ։
2018 թվականին Ռուսաստանում Սեմը մասնակցել է կայացած աշխարհի առաջնությանը։ Մրցաշարում նա մասնակցել է Ուրուգվայի հավաքականի դեմ խաղին ։
Էստոնիայի սոցիալ-դեմոկրատական կուսակցություն
Արտաքին հղումներ
Կատեգորիա:Էստոնիայի կուսակցություններ Կատեգորիա:Սոցիալ-դեմոկրատական կուսակցություններ Կատեգորիա:Սոցիալիստական ինտերնացիոնալ
Առաջարկ և պահանջարկ
Առաջարկ և պահանջարկ supply and demand միկրոէկոնոմիկայում տնտեսական մոդել է, որի միջոցով շուկայում որոշվում է որևէ ապրանքի գինը։ Այս մոդելը սահմանում է, որ մեկ միավոր ապրանքի գինը կշարունակի տատանվել, մինչև այն կհասնի մի կետի, որտեղ առաջարկվող և պահանջվող ապրանքի քանակությունը հավասար են` առաջացնելով տնտեսական հավասարակշռություն գնի և պահանջված քանակության մեջ։
Գրաֆիկական ներկայացում
Ընդունված է առաջարկված և պահանջված ապրանքի քանակությունը համարել ապրանքի գնից կախված ֆունկցիա, և ստանդարտ գրաֆիկական ներկայացումը` առաջարկված Ալֆրեդ Մարշալի կողմից, պարունակում է ապրանքի գինը ուղղահայաց և քանակությունը հորիզոնական առանցքի վրա։
Առաջարկի և պահանջարկի այլ կարգավորիչները չեն ներկայացվում գրաֆիկական ներկայացման մեջ։ Ուստի նրանց հետ կատարվող փոփոխությունները արտահայտվում են գրաֆիկի կորերի տեղաշարժով։ Գնային փոփոխությունների արդյունքում գրաֆիկի կորերը չեն տեղաշարժվում։ Այսպիսի փոփոխությունները ներկայացվում են կետի տեղաշարժով գրաֆիկի կորերի վրա։
Առաջարկի աղյուսակ
Հումքային ապրանքների գնի բարձրացման դեպքում առաջարկը կնվազի` իր հերթին բարձրացնելով ծախսերը։ Զեղչերը և գնանկումները ավելացնում են առաջարկը` իր հերթին իջեցնելով ծախսերը և վնասելով արտադրողին։
Առաջարկի կորի ստեղծման բուն գործընթացը ենթադրում է կատարյալ մրցակցություն։ Կատարյալ մրցակցության դեպքում որևէ արտադրող ազդեցություն չունի շուկայական գնի վրա։ Այս դեպքւմ միայն առաջարկի կորի յուրաքանչյուր կետ պատասխանն է այն հարցի, թե տվյալ գնի պայմաններում արտադրողը ինչ քանակություն կարող է վաճառել։ Եթե որևէ արտադրող ունի ազդեցություն շուկայական գնի կամ քանակության վրա, ապա նրա որոշումը` ինչ քանակությամբ ապրանք մատակարարել, չի ազդվում շուկայական գնից և արտադրողը չի առնչվում առաջարկի աղյուսակի հիմնական գաղափարի հետ։
Արծաթե դրամը
Արծաթե դրամը (Sølvskillingen), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1861 թվականին։
Առաջարկ և պահանջարկ
Առաջարկի աղյուսակ
Տնտեսագետները տարբերում են անհատական և շուկայական առաջարկի կորեր։ Շուկայական առաջարկի կորը ստացվում է բոլոր արտադրողների անհատական առաջարկի կորերի միավորումից և քանակությունների գումարից։ Այսպիսով` շուկայական առաջարկի գրաֆիկը ստացվում է անհատական առաջարկի կորերի հորիզոնական միավորումից։
Տնտեսագիտության մեջ առանձնացվում են նաև կարճաժամկետ և երկարաժամկետ շուկայական առաջարկի կորեր։ Այս համատեքստում, մեկ կամ ավելի ռեսուրսների առկայությունը և տնտեսության մեջ առկա արտադրողների քանակը համարվում է անփոփոխ կարճաժամկետ գործունեության դեպքում։ Երկարաժամկետ գործունեության դեպքում արտադրողները հնարավորություն ունեն ղեկավարել իրենց ձեռքի տակ եղած աշխատուժը` փոփոխելով առաջարկվող քանակությունը յուրաքանչյուր գնի դեպքում։ Երկարաժամկետ գործունեության դեպքում մրցակից արտադրողները կարող են մտնել կամ դուրս գալ տնտեսությունից։ Անկախ ամեն ինչից, երկարաժամկետ շուկայական առաջարկի գրաֆիկը ավելի ուղղագիծ տեսք ունի կարճաժամկետի համեմատ։
Արծաթե դրամը
Սյուժե
Հեքիաթը պատմում է մի դրամի մասին, որը նոր է դուրս եկել դրամահատարանից։ Դրամը երազում էր տեսնել ողջ աշխարհը և տեսավ։ Նրան մի մարդ տարավ արտերկիր շրջագայության։ Դրամը պառկած է իր նոր ընկերների հետ։ Դրամը չգիտեր, թե ուր է ընկել, բայց շատ էր ուզում տեսնել աշխարհը, և դրա պատճառով մի կարճ ճանապարհորդություն կատարեց քսակից դեպի գրպան։ Հետո գրպանից էլ ընկավ հատակին, նրան գտավ մի աղջիկ։ Բայց այդ աղջիկը մտածեց, որ դրամը կեղծ է և պետք է տալ որևէ մեկին։ Տարիների ընթացքում այդ դրամը ընկնում է մի խեղճ կնոջ մոտ, ով ոչ մի կերպ չի կարողանում ծախսել այն։ Կինը դրամի վրա անցք է բացում, թելը մտցնում է անցքի մեջ և այն կախում է հարևանի աղջկա վզին, բայց մայրը կտրում է թելը ։ Ի վերջո, մի անգամ նրան տալիս են մի ճանապարհորդի, ով դրամը փորձում է ծախսել, բայց չի կարողանում։ Նա նայում է դրամին և ժպտում, իր հին դրամների հետ դրամը նա տանում է իր երկիր և բոլորին ցույց տալիս. այստեղ դրամը բոլորին դուր է գալիս և ապրում է հանգիստ ու երջանիկ` հասկանալով, որ կարևորն այն արժեքն է, որն ինքն է զգում իր համար։
Արտաքին հղումներ
Կատեգորիա:Հանս Քրիստիան Անդերսենի հեքիաթներ
Առաջարկ և պահանջարկ
Առաջարկի աղյուսակ
Առաջարկը պայմանավորող գործոններն են.
Պահանջարկի աղյուսակ
Պահանջարկի աղյուսակը, որը գրաֆիկորեն ներկայացնում է պահանջարկի կորը, ներկայացնում է որևէ ապրանքի քանակություն, որը գնողները ցանկանում են և ունակ են գնել տարբեր գների դեպքում` ընդունելով պահանջարկը պայմանավորող մյուս գործոնների անփոփոխ մնալը։ Պահանջարկը պայմանավորող այլ գործոններն են եկամուտը, ճաշակը և նախընտրությունները, փոխարինող և կոմպլեմենտար ապրանքների առկայությունը և գնի փոփոխությունը։ Պահանջարկի օրենքի համաձայն` պահանջարկի կորը մշտապես ունի դեպի ներքև ուղղվածություն, ինչը նշանակում է, որը գնի իջեցմանը համընթաց գնորդների կողմից պահանջված քանակությունը աճում է։
Պահանջարկի կորը պայմանավորված է համախառն արտադրողականության կորերով ։ Սպառողները ունակ կլինեն գնելու մի որոշակի քանակություն որոշակի գնի պայմաններում, եթե հավելյալ սպառման համախառն արտադրողականությունը հավասար է հնարավորության ծախսին։ Պահանջարկի աղյուսակը սահմանված է տրված ժամանակահատվածի ընթացքում սպառողների գնողունակությամբ։
Պահանջարկի կորի կառուցումը ենթադրում է սպառողին լինել կատարյալ մրցակից, այսինքն չունենալ ոչ մի ազդեցություն շուկայական գնի վրա։ Այս համատեքստում պահանջարկի կորի մակերևույթի յուրաքանչյուր կետ պատասխանն է այն հարցի, թե ինչ քանակությամբ ապրանք կկարողանա գնել սպառողը, եթե նրան առաջարկվում է տվյալ գինը։ Եթե սպառողը ունի շուկայական պայմանների վրա ազդելու կարողություն, ապա այս մոդելը չի կարող բացատրել շուկայական պահանջարկը ամբողջ ճշտությամբ։
Պահանջարկի կորերը ևս լինում են անհատական և շուկայական։ Շուկայական պահանջարկի կորը ստացվում է որոշակի գնի պայմաններում բոլոր սպառողների կողմից պահանջված քանակությունների գումարից։ Պահանջարկի կորի գրաֆիկը ստացվում է անհատական պահանջարկի կորերի գրաֆիկները հորիզոնական ձևով համադրելով։
Պահանջարկը պայմանավորող գործոններն են
Հավասարակշռություն
Հավասարակշռությունը սահմանվում է գին-քանակություն հարաբերակցությամբ, որտեղ առաջարկվող և պահանջվող ապրանքների քանակը իրար հավասար են։ Այն գրաֆիկորեն ներկայացվում է առաջարկի և պահանջարկի կորերի հատման կետով ։ Տարբեր հավասարակշռությունների վերլուծությունը միկրոէկոնոմիկայի հիմնական խնդիրներից է։
Շուկայական հավասարակշռություն
Սա մի իրավիճակ է, երբ գինը որոշվում է այնպես, որ պահանջվող և առաջարկվող ապրանքաքանակը ճիշտ ձևով հավասարակշռվում է։ Այս իրավիճակում շուկան հավասարակշռվում է ։
Շուկայական հավասարակշռության փոփոխություններ
Առաջարկի և պահանջարկի գործնական հետազոտությունները կենտրոնանում են տարբեր փոփոխականների վրա, որոնք կարող են փոփոխել շուկայական գինը և քանակություն։ Այս փոփոխությունները ներկայացվում են համապատասխան կորերի տեղափոխություններով։ Համեմատական վիճակագրությունը ներկայացնում է փոփխությունների հետևանքով առաջացած նոր հավասարակշռության կետի դիրքը։
Պահանջարկի կորի տեղափոխություններ
Պահանջարկի նվազման դեպքում հակառակն է տեղի ունենում։ Պահանջարկի կորը տեղափոխվում է դեպի ձախ։ Եթե պահանջվող քանակությունը սկսվում է D2 կետից և իջնում D1, ապա հավասարակշռող գինը և քանակությունը նվազում են։ Յուրաքանչյուր գնի դեպքում առաջարկվող քանակությունը կլինի նույնը, ինչը հավաստում է առաջարկի կորի անփոփոխ մնալը, սակայն հավասարակշռվող գինը և քանակությունը փոփոխվում են պահանջարկի փոփոխության հետևանքով։
Առաջարկի կորի փոփոխություններ
Տեխնոլոգիական աճ նկատվելու դեպքում առաջարկի կորը տեղաշարժվում է։ Ենթադրենք մի իրավիճակ, որտեղ ինչ որ մեկը հայտնագործում է մի տեխնոլոգիա, որի միջոցով որոշակի քանակությամբ ցորեն աճեցնելը դառնում է ավելի քիչ ծախսատար։ Այլ կերպ ասած արտադրողները պատրաստ են մատակարարել ավելի մեծ քանակություն յուրաքանչյուր գնի դեպքում։ Առաջարկի կորը տեղաշարժվում է դեպի աջ, որը հանգեցնում է առաջարկի մեծացման։ Այս երևույթը հանգեցնում է հավասարակշռող գնի իջեցմանը։ Հավասարակշռող քանակությունը բարձրանում է սպառողների թվի մեծացմանը զուգընթաց։ Առաջարկի կորի տեղափոխման արդյունքում գինը և քանակությունը շարժվում են հակադիր ուղղություններով։
Առաջարկվող քանակության նվազման դեպքում հակառակ երևույթ է տեղի ունենում։ Եթե առաջարկի կորը սկզբնական դիրքից տեղաշարժվում է դեպի ձախ, հավասարակշռող գինն ու քանակությունը շարժվում են հակադիր ուղղություններով։ Հավասարակշռող գինը կբարձրանա, իսկ հավասարակշռող քանակությունը կնվազի սպառողների թվի կրճատմանը զուգընթաց։
Ծանոթագրություն
Կատեգորիա:Տնտեսագիտություն
Դագնևանա
Դագնևանա, ճանապարհային կայան և ավան Մեծ Հայքում՝ նշանակված Պևտինգերյան քարտեզի Տիգրանակերտ-Արտաշատ ուղեգծի վրա։ Հակոբ Մանանդյանը ներկայացնում է 14-րդ դարի մի ավետարանի հիշատակարանում նշված Դոնևանք գյուղի, իսկ Մակվարտը՝ Դատվան գյուղաքաղաքի հետ։ Դագնևանա Դատվանի տեղում են տեղադրում նաև Է․ Մեյերը և Ջ․ Գարստոնգը՝ այն համապատասխան համարելով հայկական Դուկկամմա քաղաքին։ Սակայն վերջինս հավանաբար գտնվում էր ոչ թե Վանա լճի մոտ, այլ՝ Բարձր Հայքի մոտ ։
Ծանոթագրություններ
Կատեգորիա:Հայկական լեռնաշխարհի ճանապարհային կայաններ
Ալեքս Մաճավարիանի
Ալեքս Դավիթի Մաճավարիանի (ალექსი მაჭავარიანი, ), վրացի խորհրդային կոմպոզիտոր, դիրիժոր։ ԽՍՀՄ ժողովրդական արտիստ (1958)։
Կենսագրություն
1936 թվականին ավարտել է Թբիլիսիի կոնսերվատորիան (Սարգիս Բարխուդարյանի և Պյոտր Ռյազանովի կոմպոզիցիայի դասարաններ)։ Ստեղծագործական գործունեությունն սկսել է 1935 թվականին։
1956-1957 թվականներին եղել է Վրաստանի սիմֆոնիկ նվագախմբի գեղարվեստական ղեկավար, 1962-1968 թվականներին՝ Վրաստանի կոմպոզիտորների միության վարչության նախագահ, 1962-1973 թվականներին՝ ԽՍՀՄ կոմպոզիտորների միության քարտուղարներից։ 1939 թվականից դասավանդել է Թբիլիսիի կոնսերվատորիայում (1963 թվականից՝ պրոֆեսոր)։
Ստեղծագործություններից են՝ «Օթելլո» բալետը՝ ըստ Շեքսպիրի (1957, էկրանավորվել է 1961 թ.` «Վենետիկյան մավր» անունով), «Մայր և որդի» օպերան (1945), ջութակի և նվագախմբի կոնցերտը (1950, ԽՍՀՄ պետական մրցանակ, 1951), «Հինգ մենախոսություն» վոկալ-սիմֆոնիկ շարքը (1968, Վրացական ԽՍՀ պետական մրցանակ, 1971) և այլն։
Եղել է ԽՍՀՄ VI-VII գումարումների Գերագույն խորհրդի պատգամավոր (1962-1970)։
Ծանոթագրություններ
Կատեգորիա:Վրացի կոմպոզիտորներ Կատեգորիա:Վրացի դիրիժորներ Կատեգորիա:ԽՍՀՄ ժողովրդական արտիստներ Կատեգորիա:Օպերային կոմպոզիտորներ Կատեգորիա:ԽՍՀՄ կոմպոզիտորների միության անդամներ Կատեգորիա:Ստալինյան մրցանակի դափնեկիրներ Կատեգորիա:Վրաստանի քաղաքական գործիչներ Կատեգորիա:Լենինի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Դիդուբեի պանթեոնում թաղվածներ Կատեգորիա:Պատվո շքանշանի ասպետներ (Վրաստան)
Օսլոյի թագավորական պալատ
Օսլոյի թագավորական պալատ (Slottet, Det kongelige slott), Նորվեգիայի միապետների պաշտոնական նստավայրը: Պալատը կառուցվել է 19-րդ դարի առաջին կեսին Նորվեգիայի և Շվեդիայի թագավոր Կառլ XIV Յուհանի համար: Տեղակայված է Կարլ Յուհանի փողոցում և շրջապատված է 22 հեկտար թագավորական պուրակով և թագավորական այգով: Այն բաց է հանրության համար:
Պատմություն
Մինչ շինարարության ավարտը թագավորական ընտանիքի անդամներն ապրում էին Նորվեգիայի Պալե քաղաքի Քրիստիանիի պալատում, որը 1805 թվականին մեծահարուստ վաճառական Բերնտ Անկերը նվիրաբերել էր պետությանը՝ թագավորական նստավայր օգտագործելու համար: Դանիայի և Նորվեգիայի միացյալ թագավորության վերջին տարիներին Պալեն օգտագործվում էր Նորվեգիայի կուսակալների կողմից, իսկ 1814 թվականին անցել է անկախ Նորվեգիայի Քրիստիան 8-րդ արքային: Որպես թագաժառանգ՝ պալատում ապրում էր Բերնադոտների ընտանիքից Կարլ Յուհան 14-րդը, ավելի ուշ, արդեն որպես արքա, նա կանգ էր առնում այստեղ իր նորվեգական մայրաքաղաք կատարած այցելությունների ժամանակ:
Շինարարություն
1821 թվականին Կարլ Յուհանը դանիացի անփորձ ճարտարապետ և սպա Հանս Լինստոյին հանձնարարել է նախագծել նոր պալատ: Շինարարական աշխատանքները սկսվել է 1824 թվականին, իսկ 1825 թվականի հոկտեմբերի 1-ին Կարլ Յուհանը դրել է պալատական մատուռի հիմնաքարը: Նախապես Լիսնտոն պլանավորել էր կառուցել միայն երկու հարկ՝ գլխավոր ճակատամասի երկու բնակելի թևերով :
Բերնադոտների կառավարում
Կարլ Յուհանը մինչ իր մահը (1844 թվական) այդպես էլ չի հասցրել ապրել պալատում, և պալատի առաջին բնակիչները դարձել են նրա որդին՝ Օսկար 1-ինը, և կինը՝ թագուհի Ժոզեֆինան: Շուտով պարզվել է, որ թագավորական ընտանիքին պետք է ավելի ընդարձակ նստավայր, և պալատն ընդարձակվել է: Մինչ 1849 թվականին պալատի պաշտոնական բացումը կրկին վերականգել են կենտրոնական սյունը, որը դուրս էր մնացել 1833 թվականի նախագծից, իսկ ժամանակավոր գիրթ տանիքը փոխարինվել է առավել շքեղ, թանկարժեք ու հարթ տանիքով:
Բերնադոտների դինաստիայի մյուս թագավորները՝ Կարլ 15-րդը և Օսկար 2-րդը, շարունակել են օգտագործել Քրիստիանիի թագավորական պալատը, բայց ժամանակի մեծ մասն անցկացրել են Ստոկհոլմում: Օսկար թագավորի կինը՝ Սոֆյա Նասաուացին, ամառը նախընտրում էր անցկացնել Նորվեգիայում, բայց հիմնականում ապրում էր Շվեդիայի սահմանից ոչ հեռու գտնվող Շիննարբոլ կալվածքում։ 1905 թվականին, երբ փլուզվել է Շվեդիայի հետ միությունը, Օսկար 2-րդը պալատում չէր ապրում, բայց նրա որդին՝ գահաժառանգ Գուստավ V-ը, երկու կարճատև այց է կատարել՝ ապարդյուն փորձելով փրկել միությունը:
Թագավորական պաշտոնական նստավայր
Բերնադոտները կորցրել են նորվեգական գահը 1905 թվականին, թագավոր է դարձել Դանիայի իշխան Կարլը, որն ստացել է Հակոն VII անունը: Հակոնն առաջին միապետն էր, որ պալատն օգտագործել է որպես մշտական նստավայր: Մինչ թագավորի և կնոջ՝ թագուհի Մոդի այստեղ տեղափոխվելը պալատը երկու տարի վերանորոգվել է: Հակոնն առաջին միապետն էր, որը պալատի պատշգամբից ողջունել է մանկական շքերթն Օսլոյում Նորվեգիայի Սահմանադրության օրվա տոնակատարության ժամանակ: 1905 թվականին Հակոն VII-ը ձևավորել է պալատի դահլիճում Նորվեգիայի կառավարության հետ ամենշաբաթյա հանդիպումների ավանդույթ:
Պատկերասրահ Սոնյա թագուհու ախոռում
2017 թվականին թագավորական նախկին ախոռները վերանորոգվել են և վերածվել բազմանպատակ գեղարվեստական հաստատության՝ «Պատկերասրահ Սոնյա թագուհու ախոռում» անվամբ: Հաստատությունը բաց է հանրության համար և օգտագործվում է որպես պատկերասրահ, թանգարան և համերգասրահ:
Արտաքին հղումներ
Կատեգորիա:1849 կառույցներ Կատեգորիա:Օսլոյի շենքեր և կառույցներ Կատեգորիա:Նեոդասականություն Կատեգորիա:Նորվեգիայի ամրոցներ Կատեգորիա:Պաշտոնական նստավայրեր
Վերադարձ (պատմվածք)
«Վերադարձ» (Возвращение), Անդրեյ Պլատոնովի պատմվածքներից, որը առաջին անգամ հրատարակվել է 1946 թվականին «Նովի միր» ամսագրում (թիվ 10-11)՝ «Իվանովի ընտանիքը» անունով։ Տպագրությունից հետո պատմվածքը վերանայվել է հեղինակի կողմից և վերջնական անվանումով 1962 թվականին առաջին անգամ լույս է տեսել Պլատոնովի «Պատմություններ» ժողովածուում։
Սյուժե
Հայրենական պատերազմը նոր էր ավարտվել։ Գվարդիայի կապիտան Ալեքսեյ Իվանովը զորացրվում է։ Կայարնում նա հանդիպում է Մաշա անունով մի աղջկա, միասին նստում են գնացք և մեկնում։ Երկու օր անց գնացքը ժամանում է Մաշայի հայրենի քաղաք։ Իվանովը որոշում է մի քանի օր մնալ նրա հետ։ Հետո նա գնում է տուն, որտեղ նրան սպասում էին կինը՝ Լյուբով Վասիլիևնան, որդին՝ Պետյան (12 տարեկան) և դուստր Նաստյան։ Հայրը նրանց չէր տեսել չորս տարի։ Պետյան տնօրինում է ամբողջ տնտեսությունը, հայրն աշխատում է որդու մոտ։ Ալեքսեյը զգում է, որ չի կարողանում լիարժեք ուրախանալ իր վերադարձի համար, նա իր և ընտանիքի միջև անհաղթահարելի խոչընդոտ է զգում։ Ալեքսեյը նաև իմանում է, որ մինչ նա պատերազմում էր, իր կնոջը և երեխաներին ամեն կերպ օգնում էր Սիմոն Եվսեևիչը, որի կնոջը և երեխաներին գերմանացիները սպանել էին։ Ալեքսեյը կասկածում է կնոջը դավաճանության մեջ։ Գիշերը Իվանովը փորձում է իր կասկածները հայտնել կնոջը։ Լյուբով Վասիլևնան պատմում է իր ամուսնուն, որ նա միայն սպասում էր նրան, խուսափելով այլ մարդկանցից։ Նա նշում է, որ իր և Սեմիոն Եվսեևիչին միջև ոչինչ չկա։ Այս բացատրությունը վերածվում է մեծ վեճի, և պարզվում, որ Պետյան այդքան ժամանակ ներկա էր ամուսնու և կնոջ միջև ծավալված վեճին։ Նա խղճում էր իր մորը։ Պետյան միջամտեց վեճին, պաշտպանում մորը և պատմեց իր հորը, թե ինչ է մտածում հոր մասին։ Ալեքսեյ Ալեքսեևիչը ցնցված էր այն ամենից ինչ լսեց. «Այ քեզ շան տղա», մտածեց նա որդու մասին։ Հաջորդ օրը Ալեքսեյը գնում կայարան, գնացք նստում, ցանկանում մեկնել ռազմաճակատում ծանոթացած Մաշայի մոտ։ Անցնելով իր տան կողքի խաչմերուկը, տեսնում է գնացքի հետևից վազող իր երեխաններին։ Իվանովը իջնում է գնացքից։
Քննադատություն
Իվանովների ընտանիքը հրապարակումը սովետական գրական քննադատության կողմից սուր արձագանքների է արժանացել։ Գրական թերթի գլխավոր խմբագիր Վլադիմիր Յերմիլովը պատմվածքը անվանել է «սովետական ժողովրդի դեմ ուղղված ստոր զրպարտություն», իսկ Գրողների միության նախագահ Ալեքսանդր Ֆադեևը, «Պրավդա» թերթի էջերում այն անվանում է «հասարակ բամբասանք»։ Դրանից հետո Պլատոնովի համար փակվել է իր աշխատանքները հրապարակելու բոլոր հնարավորությունները ։
Պատմվածքի գեղարվեստական առանձնահատկություններ
Պատմվածքը համարվում է Պլատոնովի հիմնական աշխատանքներից մեկը՝ իր աշխատանքում արտացոլելով վերադարձի թեմատիկան ։
Ծանոթագրություններ
Կատեգորիա:Անդրեյ Պլատոնովի ստեղծագործություններ
Բարվաբո
Ծանոթագրություններ
Կատեգորիա:Թուրքիայի լեռներ Կատեգորիա:Հայկական լեռնաշխարհի լեռներ
Սառա Շամմա
Սառա Շամմա (سارة شما, ), սիրիացի նկարիչ։
Բանգի սև
Բանգի սև, մորմազգիների ընտանիքի երկշաքիլավոր, երկամյա մոլախոտ է։
Սառա Շամմա
Կենսագրություն
Սառա Շամման ծնվել է 1975 թվականին Դամասկոսում։ 2010 թվականին ընտրվել է ՄԱԿ-ի Պարենի համաշխարհային ծրագրի «Հայտնի գործընկեր» նկարիչ ։
Բանգի սև
Նկարագիր
Ունի հզոր իլիկաձև արմատներ, հաստ, ճյուղավորվող ու ամուր ցողուններ, որոց բարձրությունը հասնում է մինչև 60 սմ և ավելի։ Ծաղկաբույլը երկար է և սև։ Խոշոր ծաղիկները նստած են շատ կարճ ծաղկակոթունների վրա։ Հասունանալուց հետո կափարիչը միանգամից բացվում է ու դուրս են շպրտվում մանր, սև -գորշավուն ողորկ ու փայլատ սերմերը (1000 սերմը կշռում է մոտ 24 գրամ)։ Սև բանգիով վարակված հացաբույսերի կոմբայնային բերքահավաքը դժվար է։ Ծաղկում պտղաբերում է հունիս- սեպտեմբեր ամիսներին։
Սառա Շամմա
Կենսագրություն
2004 թվականին Շամման դարձել է BP Portrait Award (դիմանկարական մրցանակ) մրցանակակիրներից մեկը ։ Հետագայում նրան հրավիրել են մասնակցելու մի շարք անհատական և խմբակային ցուցահանդեսների ամբողջ աշխարհում, այդ թվում՝ 2013 թվականին Q-ն Թագավորական արվեստի քոլեջում, 2013 թվականին Մոլ պատկերասրահում Դիմանկարիչների թագավորական ընկերության ամենամյա ցուցահանդեսին և 2012 թվականին Գերմանիայի Բյուդելսդորֆ քաղաքի Նորդ արվեստի սրահում ։
Բանգի սև
Նշանակություն
Որպես դեղամիջոց օգտագործում են բույսի տերևները և սերմերը։ Սերմերը հավաքում են օգոստոսի վերջին, սեպտեմբերի սկզբին։ Առաջին տարում բույսի տերևները հավաքում են ամռան սկզբին, իսկ երկրորդում՝ ծաղկման սկզբում։ Բանգին թունավոր բույս է։ Այն հավաքում են չոր եղանակին (նախապես անհրաժեշտ են ակնոց և ձեռնոցներ)։ Չորացնում են 40 °C տակ և պահում մինչև 2 տարի։ Իբրև դեղաբույս՝ այն հայտնի է դեռ հնուց․ դրանով բուժվել են Հին Եգիպտոսում, Հունաստանում և Հռոմում։ Միջին դարերում վիրահատությունների ժամանակ այն օգտագործել են իբրև ցավազրկող միջոց։ Դրա տերևներն ունեն ցավազրկող և հակաջղաձգային ազդեցություն։ Տերևներից դեղամզվածքները նշանակում են աղեստամոքսային ուղու հիվանդությունների ժամանակ։ Լայն տարածում ունի բանգու յուղը, որը գործածում են որպես ցավազրկող միջոց նևալգիայի, նևրիտի, ռադիկուլիտի, միոզիտի, հոդատապի և ճմլվածքի ժամանակ։ Բանգու տերևները մտնում են «Ասթմատոլ» սիգարետների բաղադրության մեջ, որոնք օգտագործվում են բրոնխիալ ասթմայի ժամանակ ։
Սառա Շամմա
Կենսագրություն
Շամմայի ընտրության առարկան մարդկային ձևն է։ Թեև նա ապրել և աշխատել է Սիրիայի քաղաքացիական պատերազմի տարիներին (որն արտացոլվում է նրա արվեստի մեջ), նա փորձում է ավելի քիչ ուշադրություն դարձնել պատերազմի և տառապանքի քաղաքական ասպեկտներին ։
Բանգի սև
Աղբյուրներ
Կատեգորիա:Մոլախոտեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Թունավոր բույսեր
Սառա Շամմա
Արտաքին հղումներ
Կատեգորիա:Սիրիացի նկարչուհիներ Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ
Անտոնին Հուդեչեկ
Անտոնին Հուդեչեկ (Antonín Hudeček, ), 20-րդ դարի առաջին կեսի չեխ անվանի նկարիչ, Չեխիայի գիտությունների, գրականության և արվեստների ակադեմիայի իսկական անդամ (1930 թ.):
Կենսագրություն
1887 թվականին Ռուդնիցեի գիմնազիան ավարտելուց հետո Անտոնին Հուդեչեկն ուսումնառությունը շարունակել է Պրահայի գեղարվեստի ակադեմիայում, 1891-ից 1893 թվականներին սովորել Մյունխենի ակադեմիայում։ Աշակերտել է նաև չեխ անվանի բնանկարիչ Յուլիուս Մարժակին։ 1895 թվականին իր արվեստանոցն է բացել Պրահայում ։ 1998 թվականին Spolek výtvarných umělců Mánes-ում կազմակերպվել է նրա նկարչական աշխատանքների առաջին մեծ ցուցահանդեսը, երկու տարի անց էլ նրա բնանկարները ներկայացվել են Վիեննայում։
Հուդեչեկը հաճախակի ճամփորդել է, մեծ եռանդով ու ոգևորությամբ աշխատել, վերադարձել բազմաթիվ նկարներով։ 1920 թվականից կանոնավոր կերպով եղել է Տատրաներում, Բանսկա Բիստրիցայում,р 1927 թվականից՝ Կարպատներում ։ 1930 թվականին ընտրվել է Չեխիայի գիտությունների, գրականության և արվեստների ակադեմիայի իսկական անդամ։ 1940 թվականին արժանացել է Չեխիայի պետական մրցանակին ։
1927 թվականից ապրել է Չաստոլովիցիում, այդտեղ էլ մահացել է 1941 թվականին։ Ստեղծագործական իր կյանքի ընթացքում բազմաթիվ բարձարվեստ գործեր է ստեղծել, որոնք այսօր էլ բարձր են գնահատվում։ Նկարչական նրա ոճի ձևավորման վրա որոշակի ազդեցություն են գործել ֆրանսիացի իմպրեսիոնիստները, իր ուսուցիչներից՝ Յուլիուս Մարժակը, արվեստակից ընկերներից՝ Անտոնին Սլավիչեկը։
Անտոնին Հուդեչեկը, Անտոնին Սլավիչեկի ու Անտոնին Կալվոդայի հետ մեկտեղ, դասվում է 20-րդ դարասկզբի չեխ առաջատար բնանկարիչների թվին։
Արտաքին հղումներ
Կատեգորիա:Չեխիայի արվեստ Կատեգորիա:Չեխ նկարիչներ Կատեգորիա:Բնանկարիչներ Կատեգորիա:20-րդ դարի նկարիչներ
Փակ Ջի Սոնգ
Փակ Ջի Սոնգ (, Park Ji-Sung, փետրվարի 25, 1981, Սուվոն, Հարավային Կորեա), հանրահայտ հարավկորեացի ֆուտբոլիստ, կիսապաշտպան։ Հայտնի է իր ելույթներով անգլիական Մանչեսթեր Յունայթեդում, որտեղ խաղացել է 2005-2012 թվականներին։ Խաղացել է նաև Հարավային Կորեայի ֆուտբոլի ազգային հավաքականում և անցկացրել 100 խաղ։
Ղուկաս Ղուկասյան
Կենսագրություն
Սովորել է Երևանի տարրական և թեմական դպրոցներում։ 1919 թվականին մասնակցել է «Սպարտակ» կոմերիտական երիտասարդական կազմակերպության հիմնադրմանը։ 1920 թվականի հունվարին ընտրվել է Արմենկոմի անդամ։ Գործուն մասնակցություն է ունեցել 1920 թվականի Մայիսյան ապստամբությանը, սպանվել է Հայաստանի Հանրապետության բանակային զորքերի դեմ մարտում ։
Արարատի մարզի Ղուկասավան գյուղը մինչ օրս կոչվում է Ղուկասյանի անունով։
Ծանոթագրություններ
Կատեգորիա:Հայ հեղափոխականներ Կատեգորիա:Մայիսի 20 ծնունդներ Կատեգորիա:1920 մահեր Կատեգորիա:Մայիսի 14 մահեր Կատեգորիա:Հայ քաղաքական գործիչներ Կատեգորիա:Հայ բոլշևիկներ
Խիզախ կինը
Խիզախ Կինը Ռեդե Գլոբոյի աղմկահարույց բլոքբասթերն է։ «Խիզախ կինը» հեռուստասերիալի սցենարիստը Գլորիա Պերեզն է, ով հայ հանդիսատեսին հայտնի է        «Կլոն» և «Հնդկաստանի ճանապարհներ» հեռուստասերիալների սցենարիստը լինելով։ Հեռուստասերիալը դիտել են աշխարհի 30 երկրներում։ Այս հեռուստասերիալը եղել է Ռեդե Գլոբո ընկերության պատմության մեջ ամենամաշտաբային նկարահանումներով սերիալը, այս սերիալն անդրադարձել է ցավոտ և ակտուալ թեմայի ինչպիսինն թրաֆիքինգն է։ Հեռուստասերիալը Հայաստանում սկսել է հեռարձակվել 2015 թ. փետրվարի 10-ից։
Սյուժե
Այն Բրազիլիայում սկսել է հեռարձակվել 2012 թ հոկտեմբերի 22- ից։ Լավագույն կյանքի հեռանկարը 18- ամյա Մորենային բերում է Ստամբուլ, նրան խոստացել էին լավ աշխատանք, իրականում Մորենան հայտնվում է հասարակաց տանը։ Գլորիա Պերեզը թեմային անրադարձել է ոչ առաջին անգամ, նա թրաֆիքինգի պայքարի մեծ ակտիվիստ է իր ստեղծագործություններում Պերեզը միշտ սոցիալական բարդ թեմաներ է վերհանում և փորձում նպաստել իրազեկմանը։ Խիզախ կինը հեռուստասերիալում օրինակ հնչում են թրաֆիքինգի պայքարի ծառայության իրական հեռախոսահամարները «Ահազանգս ոչ միայն բրազիլուհիներին, այլ ամբողջ աշխարհում հազարավոր կանայք և աղջիկներ խաբեհությամբ ենթարկվում են սեռական շահագործման։ Թուրքիան թրաֆիքինգի կենտրոններից մեկն է, շատ երկրներում չգիտեն այդ մասին ոչ միայն բրազիլիայում»։ Գլորիա Պերեզի համար Խիզախ կինը ինչ որ առումով նաև ինքնադիմանկար է, նա տեսել է երկու երեխաների մահը։ 20 տարի առաջ դստերը սպանել էր հեռուստասերիալում նրա գործընկերը, որդին էլ մահացել է աղիքային հազվադեպ հիվանդությունից:Գլորիա Պերեզը ինքն էլ վերջերս է հաղթահարել մահացու հիվանդությունը՝ Քաղցկեղը։ Գլորիա Պերեզը նշում է՝ «Քիմիաթերապիայի ժամանակ համակարգիչը դնում էի գիրկս ու շարունակում գրել, հանձնվել չի կարելի ոչ մի պարագայում, անգամ քաղցկեղին, ահա թե ինչու իմ հերոսուհին դարձավ խիզախ կինը»։
Դերերում
ժանր Դրամա, Մելոդրամա